Hakan Çalhanoğlu

**Hakan Çalhanoğlu** (pamarait Turki:, [ˈhaːkan ˈtʃaɫhanoːɫu], nosusu ontok 8 Mansak 1994) nopo nga songulun mamaamain buul Turki i nosusu id Jerman i mamain id boogian talad om nogi boogian serangan id tanga montok kelab Itali, Inter Milan om nogi tinimungan kabangsaan Turki.

Minonimpuun isio karier dau id kalab Karlsruher SC ontok toun 2010 om minundaliu id Kalab Bundesliga, Hamburger SV duo toun kotilombus.Kinalantaion dau i abantug ontok timpu koiso dau id Bundesliga nokoimbayat Bayer 04 Leverkusen montok momoli dau maya koundolihan soginumu €14.5 riong ontok toun 2014.Sumusuhut,minamain isio solinaid tolu timpu id BayArena miampai 28 gol mantad 115 timpu isio mamain.Ontok toun 2017,minundaliu isio id Milan miampai pamagatangan kotimpuunon soginumu €20 riong. 

Nosusu id Jerman,minomili i Çalhanoğlu montok mongobi tinimungan Turki id naayatan sompomogunan.Nokotimpuun isio mamain montok skuad senior ontok toun 2013 om iso nogi mantad boogian skuad UEFA Euro 2016. 

## Buruon Kalab

### Karlsruher
Nosusu id Mannheim, Baden-Württemberg, minonimpuun i Çalhanoğlu karier dau id kalab Karlsruher SC ii mamain id   2. Bundesliga sundung piya noidu yolo kumaa 3. Liga ontok toun kumoiso isio hilo.Minanain isio kontrak solinaid apat toun miampai kalab Hamburger SV ontok titigaon koundolihan timpu magadau 2012 om pinoolos kaagu ontok timpu koiso isio.Maamaso suminiliu isio sabaagi mamaamain noolos,nokoponguhup isio Karlsruher nakalatoi liga om guminuli kaagu id divisyen koduo.

### Hamburg
Nokotimpuun i Çalhanoğlu mamaamain montok Hamburg id pialaan Bundesliga ontok 11 Magus 2013 soira nokopiagal 3-3 miampai Schalke 04. Pinoiliu isio id tinimungan apangkal Hamburg pogulu pinoolon miampai miampai i  Dennis Aogo alapas minit 74. Nakalantoi isio minopajaring gol dau i kumoiso montok kalab ontok 31 Magus soira nakalantoi Hamburg 4-0 miampai Eintracht Braunschweig. Nakapamain isio soira minongolon i Rafael van der Vaart ontok minit ko-79. Nakalantoi nogi isio kawagu minopajaring gol maya sepakan percuma.

Ontok 5 Mansak 2014, minanain i Çalhanoğlu kontrak pongoputan solinaid duo toun id Hamburg gisom popotimporon sabaagi mamaamain Hamburg gisom toun 2018. Ontok 20 Mansak, minapajaring isio gol maya sepakan percuma mantad 41 ela sinodu miampai Borussia Dortmund i nakapanahak kinoutuson 3-0 kumaa Hamburg. Pinataaam isio mantad do padang montok dii kumoinsan id suang karier dau ontok 22 Gomot soira tinahakan kad osilou dii kumoinduo soira naala 1-0 miampai VfB Stuttgart.

Ontok timpu dau ii kumoinsan id Hamburg,nakalantoi o tinimungan dau id tukad ko-16 om nakalantoi pialaan play-off miampai Greuther Fürth montok popoingkakal Hamburg id Bundesliga montok timpu dumontol.

### Bayer Leverkusen

Ontok kotimpuunon,mada Hamburg papadagang Çalhanoğlu montok kalab Jerman i suai nga pomolian  Pierre-Michel Lasogga mantad Hertha BSC nakapanahak surupu kousinan kobolingkahangan. Ontok 4 Madas 2014, minonongkiad isio Hamburg montok mundaliu id  Bayer Leverkusen maya minanain kontrak limo toun. om baraian koundolihan soginumu  €14.5 juta.

Nokotimpuun isio kinopomoinan dau montok Hamburg ontok 19 Mahas ontok pialaan play-off Liga Juara-Juara Eropah miampai Copenhagen. Apat tadau kotilombus,minamain isio ontok pialaan dau i kumoinsan miampai Leverkusen id Bundesliga soira nakalantoi 2-0 miampai Borussia Dortmund. Ontok 27 Magus, minapajaring isio gol dau i kumoiso id Leverkusen ontok pialaan play-off koduo miampai Copenhagen. Minapajaring isio gol dau i kumoiso id Bundesliga montok Leverkusen nopo nga soira nokopiagal 3-3 miampai Werder Bremen Ontok 12 Manom. Nakatayad nogi o i Çalhanoğlu sabaagi susumaap toluod Golden Boy ontok Gumas 2014.